《峡中和卜彦才韵》
宋代·方逢振

尹躬乐不在耕莘，乐在明明以及民。
贪看回头多应错，偶闻变色始知真。
圣贤气象心为大，天地根萌人是仁。
认著濂溪窗草意，自家胸次一般春。

作者简介：宋严州淳安人，字君玉。方逢辰弟。理宗景定三年进士。历国史实录院检阅文字，迁太府寺簿。宋亡，退隐于家。元世祖诏起为淮西北道按察佥事，辞不赴。聚徒讲学于石峡书院，学者称“山房先生”，以之配祀于蛟峰。有《山房集》。